Врз основа на 163 од Законот за високо образование (,,Службен весник на Република Македонија’’ бр. 82/2018 и ,,Службен весник на Република Северна Македонија’’ бр. 178/2021) член 20 и 53 од Правилникот за посебните услови и постапката за избор во наставно-научни, научни, наставностручни и соработнички звања и демонстратори на Универзитетот “ Св. Кирил и Методиј“ во Скопје (Универзитетски гласник бр. 411/2018 и 426/2019), деканот на Универзитетот “Св. Кирил и Методиј” во Скопје Стоматолошки факултет- Скопје распишува

**КОНКУРС**

**за избор на демонстратори во учебната 2022/23 година**

Се распишува конкурс за избор на

* 2 (два) демонстратори на Катедрата за детска и превентивна стоматологија.
* 1 (еден) демонстратор на Катедрата за болести на забите и ендодонтот.
* 1 (еден) демонстратор на Катедрата за стоматолошка протетика.

Кандидатите треба да ги исполнуваат општите услови од член 163 од Законот за високото образование (,,Службен весник на Република Македонија’’ бр. 82/2018 и ,,Службен весник на Република Северна Македонија’’ бр. 178/2021) и посебните услови од член 20 од Правилникот за посебни услови и постапка за избор во наставно- научни, научни, наставно стручни и сработнички звања и демонстратори на Универзитетот “Св. Кирил и Методиј “ во Скопје (Универзитетски гласник бр. 411/2018 и 426/2019).

За демонстратор може да биде избрано лице кое ги исполнува следниве услови:

* Да биде студент запишан на втор или трет циклус студии од стоматолошки науки или на студиската програма за доктори по дентална медицина - интегрирани студии и има отстварено најмалку 180 ЕКТС кредити.

Кон пријавата, во која треба да биде назначена соодветната област, кандидатите треба да достават: кратка биографија - CV, докази за исполнетост на општите и посебните услови кои се докажуваат со: копија од индекс за прв, втор или трет циклус, уверение за положени испити и потврда за редовен студент.

Рокот за поднесување пријави е 5 дена од денот на објавување на конкурсот. Факултетот и избраниот демонстратор ќе склучат договор со кој се уредуваат меѓусебните права и обврски.

Пријавите и потребната документација се поднесува во архивата на Стоматолошки факултет во Скопје или на адреса ул. Мајка Тереза бр.43, Скопје.

**Декан**

**Проф. д-р Ќиро Ивановски**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Изработил: Елизабета Алексовска

Одобрил: д-р Влатко Коколански, секретар

Доставено до:

* Веб страна
* Архива